safouaneb/arywiki huggingface dataset:
حب

لحب ؤلا لبغو ولّا لباضاض هو واحد لحالة نفسية لي تيحسو بيه بزاف د لخلايق بحال بنادم ولا لحيوان. يقدر يكون لحب ما بين بنادم وحيوان ديالو مثلا، ولا مابين بنادم وبنادم اخر بحال رّاجل معا مراتو ولا لوالدين معا ولادهم. لحب كيكون مرتابط ب احاسيس ايجابية بحال السعادة، لاتارة، الرضا على لحياة، و النشوة، و ب احاسيس سلبية بحال لغيرة، الستريس، لخوف ديال فقدان لحبيب، لكعيان ؤلا لغضب يلا كان حب من طرف واحد، و لحزن على لبعد ؤلا لموت د لحبيب. وخا لحب عندو ساس بيولوجي عند بنادم و بزاف د لكائنات لحية، باقين لعولاما كيتداكرو بيناتهوم واش جميع لمضاهر ديالو عندها ساس بيولوجي ؤلا تقافي. ف لغالب هاد الجوج عناصر كيلعبو دور ف اشكال التعبير على لحب، لي يقدرو يختالفو من تقافة ل تقافة خرة. على حساب عالم لپسيكولوجيا زيك روبين، لحب الرومانسي كيتميّز ب هاد لحوايج:
الحرب د كردستان د العراق (1974-1975)

حرب كردستان لعراق (1974-1975) هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث.
لحروف د الداريجة

لحروف د دّاريجة هيا لحروف لّي كاتكتب بيها دّاريجة لي كاتكون عادتن هيّا نيت لحروف د لعربية، معا شي حروف زايدة، ف نّصوص ؤ تّوجيهات ؤ لاشهارات، ؤ شي مرات لحروف لّاتينية ؤ لارقام بحال ف شّاط، ف لميساجات د تيليفون ؤ لجومال لقصيرة ؤ صّوشل ميديا. لكتابة د دّاريجة بشكل عام كاتعكس تّغيير لي حاصل ف لعقلية د لمغاربا توجاه دّاريجة لمغريبية ؤ دّور ديالها ف تّقافة ؤ لمجتمع. حيت دّاريجة ماعندهاش معيار د لكتابة لي كولشي متافق عليه، ماكاينش تّيفاق كامل على لحروف د لكتابة، سوا من حيت نّوع (حرف لاتيني ؤلا عربي)، ؤلا تا لكتابة د اصوات محددين. ف مصادر مختالفين. معجم الدارجة المغربية (بوسلام). ف ديال محمد بوسلام هادو هوما لحروف لي تّعتامدو ف لكتابة ديال دّاريجة ب هاد تّرتيب: ا، اَ، ا، اُ، اِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي. النطقان د لحروف. نّوطق ديال لحروف كيقدر يختالف من منطقة ل خرة ف لمغريب، ؤ كيقدر يتشابه شوية معا داريجات ؤلا عاميات خرين بحال ديال دزاير. لقاف متلا كيتّنطق غالبا بحال لقاف لعربية ولاكين ف بعض لمناطق كيتنطق قاف ناشفة بحال لقاف لياماني و كاين اللي كينطقو بحال لهمزة كيما لمصريين و هادي لحالة ديال لفّاسا ولاكين كيتكتب -ق- ب طاريقة موحدة ؤ كولا واحد عندو لحق يقراه كي بغا. لملاقية معا التعريف. لحروف شّمسية. هيا لحروف لي فاش كاتكون ف لول ديال جّملة ف تّعريف كاتّنطق ب شّدة (ؤ تقدر تّزاد ليها "ال" ديال تّعريف بحال ف لعربية، علا حساب ليتيفاق لمعمول بيه) ؤ هيا نيت لحروف شّمسية ف لعربية ؤ كانزيدو حتا حرف جّيم. لحروف لݣمرية. لام تّعريف كاتنطق ف هاد لحروف بحال لݣاف ف "لݣمرة".
الحسين إبوركا

الحسين ابوركا ؤلا دا حماد (ب لامازيغية : ⵍⵃⵓⵙⴰⵢⵏ ⵉⴱⵓⵔⴽⴰ) تولد فـ1938 ؤ مات فـ3 يوليوز 1999 فمراكش، كان ممتل مغريبي بتاشيلحيت. حياتو. تزاد الحسين ابوركا عام 1938 بدوار ايت ابراهيم ايوسف اربعاء رسموكة. وبدا ف لفن بالحلاقي ؤ من بعد بالسينما لامازيغية. تعرف بـ"دا حماد" من دور ديالو ف فيلم "ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ" (كتنطق -دّا حماد بوتفوناست- ب دارجة : دا حماد مول لبقرة). ريپيرتوار. تعرف الحسين ابوركا ب فيلم "بوتفوناست" عام 1990 لي فيه 5 ديال الاجزاء اللي لعب البطولة فيه مع محمد ابعمران. مثل حتا ف فيلم موكير عام 1994 قبلما يموت نهار الخميس 3 يوليوز 1999.
الحنشان

الحنشان جماعة ترابية حضرية كاينة ف اقليم الصويرة، جهة مراكش اسفي، ساكنين فيها 4906 واحد، على حسب لاحصاء لعام 2014.
حياينة

لحياينة هي اتحادية قبائل ف اقليم تاونات و هي من اصل عربي هلالي. على حساب لاسطورة و الترات الشفوي ديال لقبيلة، لحياينة كلهم كينحادرو من لولاد ديال تلاتة ديال خوت ليهوما عمران و عليان و رياب. لحياينة كيهضرو ب دّاريجة و لهجتهم كتصنف ك لهجة هلالية. [] لحياينة معروفين بتربية لخيول و فن لهيتي.
الدار البيضا

كازابلانكا (كازا بلمختصر)، الدار البيضاء ب لعربية، ⵜⵉⴳⵎⵎⵉ ⵜⵓⵎⵍⵉⵍⵜ تيݣمّي تومليلت ب لامازيغية، Casablanca "كازابلانكا" بلفرونسي، ( "انفا" او ⴰⵏⴼⴰ هوا لاسم لقديم ديالها، من اصل امازيغي) مدينة مغربية كاينة ف وسط-غرب المغرب و المقر ديال جهة الدارلبيضا ـ سطات. المدينة معروفة بلي راها اكبر مدينة من ناحية السكان. و معروفة حتى ب المعاملات التجارية حيت كازا كضم عدد كبير من الشركات و المقاولات. شي لي كيخلي كازا كتعتبر العاصمة ليقتيصادية ديال لمغريب. اصل سّمية. قبل ماتكون هاد سميّة لي كانعرفو دابا، كانت هاد لمدينة سميتها ⴰⵏⴼⴰ "انفا" و هي سمية امازيغية كاتعني تل اولا كدية، من بعد هاد سمية ولات دابا كاتݣال غي لوحد لحي معروف فكازا (انفا). اما كازابلانكا لي ب لعربية "الدار البيضاء" جات من تسمية ديال صبليون و لبرطقيز (لبرتغاليين). وخداو هاد السمية من واحد لمنارة ديال لبحارة كانت كاتضوي ب ليل باش تݣيديهم. هاد لمنارة تهدمات و مابقا فيها غير لملامح ديالها. وحيت كانت كتشبه ل دار ملونة ب لبيض سماو لمنطقة Casabranca (كاسابرانكا) ولي كتعني دّار لبيضا ب لبرطقيزية ؤ طّرجمات ب صبليونية ل Casablanca (كاسابلانكا). تّاريخ. لمغاربة لقدام كانو كيعيشو من ازمنة سحيقة ف لمنطقة ديال كازا، حيت تلقاو ف لمحيط ديالها اتار كترجع ل عصور ما قبل تّاريخ. ف لقرن لعاشر قبل لميلاد تبنات قرية ؤلا مدينة ف ديك لمنطقة تسمات انفا (كتعني لكدية ب لامازيغية) ؤ كانت تابعة ل مملكة موريطانية. بحكم لموقع لستراتيجي ديالها، غادي يستعملو لفينيقيين لمرسا ديالها باش يتاجرو معا لمور، ؤ موراهوم رّومان فاش شدو لمنطقة ؤ ولات تابعة ليهم. ف لبدية ديال لقرون لوسطى معا دخول ديال لاسلام ل لمغريب غادي تولي انفا عاصمة ديال برغواطة، ؤ غادي تبقا هكاك، حتا قضاو لموحدين علا لبرغواطيين ف لقرن 12 ميلادي. ف 1468 لبرطقيز غادي يدمرو انفا، ؤ ف 1755 غادي تعاود تدمر ب زلزال، لّي غادي تخلي سّكان ديالها يهجروها. مي ف 1770 سّلطان محمد تالت بن عبد الله غادي يعاود يبني لمدينة ب سمية جديدة: دّار لبيضا. جغرافيا. كازا كتوجد فالشاوية لمعروفة ب لفلاحة ديالها من قديم الزمان، و اللي باقة لدابا محافضة على هاد الصفة، و حيت كازا كطل على لبحر، فهي كتوفر تا على لموارد السمكية اللي كادخل للمغريب بزاف ديال لفلوس. لا من ناحية الصيادة ولا من المراسي لي كتجيب بزاف ديال الباطوات السياحية و حتى التجارية. نّاس. اوّل احصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 960. 812 لي ساكنين ف الدار البيضا، سوا مغاربا ؤلا اجانب، ؤ كانت ديجا اكبر مدينة مغريبية من حيت عاداد سّكان. الجو. الجو فكازا غالبا كايكون عادي و بعض المرات كايكون بارد حيت يمكن توصل الحرارة بعض المرات فالعام لقل من 8 الدراجات سيلسيوس و كاترتفع حتل 27 درجة مئوية سلسيوس كمعدل عام. الطبيعة. الجو ديال كازا بدا كيعاني هاد السنوات الخيرة بسباب لوزينات ؤ اتّاتير ديال لحتيباس لحراري لي كيعرفها العالم، وممكن نشوفو هاد التغير فالشتا لي مابقاتش كاتطيح ف الوقات ديالها، فالامراض لي بدات كتنتاشر، فالدخان لي ديما كيغطي السما فكازا.
الدارجة التطوانية

الدارجة التطوانية هي الدارجة لي كيهضرو الناس د المدينة د تطوان و النواحي ديالا، و عندها تاثيرات من العربية د الاندلس و اللهجة الجبلية لي قريبا لها.
الدانمارك

لمملكة د الدانمارك (بالدانماركية: "Kongeriget Danmark") ولاّ الدانمارك، هي واحد لبلاد فالشمال د اوروپا تيسكنو فيها تقريبا 6 د لمليون د الناس. تاتحدّها السويد و النورڤيج من الشمال، و المانيا من الجنوب. لعاصمة د الدانمارك هي كوپنهاݣن، و اللغة الرسمية فيها هي الدانماركية. الدانمارك داخلة ف الاتحاد الاوروپي، و تاتخدّم العملة د الكرونا الدانماركية. لماليك د الدانمارك ديال دابا هوّ فريديريك لعاشر. الدانمارك تابعا ليها جوج ديال المناطق اللي عندها حكم ذاتي، وهي جزر لفاروي، و ݣرونلاند.
دستور د لمغريب د 2011

دستور لمغريب 2011 (ب لامازيغية: "ⵜⵎⴻⵏⴷⴰⵡⵜ ⵜⴰⵎⴻⵖⵔⵉⴱⵉⵢⵜ") هو الدستور السات ديال المغرب من نهار خدا لاستقلال. هو اعلى قانون كاين ف لبلاد وهو اللي تاينضم السلطات والعلاقات اللي بينها فلمغريب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.
الدشرة

الدشرة جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 7522 واحد، على حسب لاحصاء لعام 2014.
الدشيرة الجهادية

الدشيرة الجهادية مدينة مغريبية و جماعة ترابية حضرية كاينة في عمالة اينزݣان ايت ملول، جهة سوس ماسة، ساكنين فيها 98386 نسمة، على حسب الاحصاء العام 2014.
الدويران

ادويران جماعة ترابية قروية كاينة ف اقليم شيشاوة، جهة مراكش اسفي، ساكنين فيها 16138 واحد، على حسب لاحصاء لعام 2014.
كابو ڤيردي

كابو ڤيردي ولا الراس لخضر (ب لبرتغالية: República de Cabo Verde) هي بلاد دزيرة جات ف افريقيا، و تابعين ليها 10 د الدزيرات بركانية كلها ف لمحيط لاطلسي. اقرب بلاد للراس لخضر هي السينيݣال اللي جات على 570 كيلوميطر منها. تا واحد ماكان تيسكن فالراس لخضر تال 1470 اللي كان لعام اللي كتاشفو فيه لبرتغاليين ديك لجزر و ستعمروهم. موراها بداو كيخدًموهوم باش يدوًزو منهم لعبيد اللي كيتسيفطو للميريكان. ملًي تمنع لبيع و الشرا د لعبيد ف لقرن 19 هبط لقتيصاد د الراس لخضر، ولكن ولاًت طريق مهمة د لباطًويات اللي غادة ما بين افريقيا و لميريكان. من مورا قرون د ليستيعمار د لبرتغال ستاقلاًت جمهورية الراس لخضر رسميا ف 1975. تيسكنو فالراس لخضر تقريبا نص مليون د الناس و لعاصمة ديالها هي پرايا. اللغة الرسمية ف لبلاد هي لبرتغالية، و لفلوس اللي كاتخدًم هي اسكودو د الراس لخضر. الراس لخضر عضو ف بزاف د لمنضمات بحال لامم لمتحدة و ليتيحاد ليفريقي، و ليقتيصاد ديالها كيخدم بزاف بالسياحة و لخدمات.
الراشيدية

الراشيدية هي واحد لمدينة مغربية كانت كتسمى من قبل "قصر السوق". هي العاصمة ديال اقليم الراشيدية، لي كيتعتبر تالت اكبر اقليم ف لمغريب و طرف من جهة درعة تافيلالت. تيسكنو ف الراشيدية علاين 95. 000 واحد على حساب الاحصائيات لي تدارو ف 2010. ف 1912، الفرانساويين اسسو المدينة د الرشيدية و عتابروها قاعدة عسكرية باش تقابل القصور ديال "مدغرة" لي كانت كتضم الٱلاف ديال المقاومين و الناس ديال تافيلالت لي كان عندهوم مشكل مع المستعمر الفرانساوي. ف الاقليم ديال الراشيدية كاينة واحة الزيز اللي كتعتابر اكبر واحة ف افريقيا و اكتر وحدة كاتنتج التمر. من غير التمر، الراشيدية معروفة تا ب السياحة الجبلية و الصحراوية و معروفة حتى ب انتاج المعادن لي الاغلبية ديالها كاتصدر على برا.
الرافعية

الرافعية جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 5356 واحد، على حسب لاحصاء لعام 2014.
الرحالة

الرحالة جماعة ترابية قروية كاينة ف اقليم شيشاوة، جهة مراكش اسفي، ساكنين فيها 5691 واحد، على حسب لاحصاء لعام 2014.
الرقم الدولي المعياري ديال الكتاب

الرقم الدولي لمعياري ديال لكتاب (ردمك) ؤلا نّمرة دّولية لمعيارية د لكتاب (بلونݣلي: "International Standard Book Number (ISBN)") هو مُعَرِّف رقمي تجاري ديال لكتوبا مصمم باش يكون وحيد، يعني كل كتاب عندو رقم ديالو بوحدو. الناشرين كيشريو الردمكات من شي فرع ديال لوكالة الدولية ديال الردمك. كل طبعة ولا طريقة نشر مختالفة ديال لكتوبا عندها ردمك ديالها لخاص (ما عدا يلا كان تنشر قبل وعاوتاني دابا رجع). مثلا طبعات كتاب الكتروني، غلاف بالوراق، غلاف فني ديال نفس الكتاب كل وحدة غادي يكون عندها ردمك ديالها الخاص. الردمكات اللي قبل من 2007 كان فيهم عشرة د نّماري، ؤالردمكات اللي خرجو من بعد 1 يناير 2007 كلهم فيهم تلاتعش رقم. كيفاش كيتحطو الردمكات كتختالف من دولة لدولة ؤكل دولة عندها طريقتها، ؤغالبا هاد الطريقة كتكون مرتابطة بصناعة النشر فالدولة واش صغيرة ولا كبيرة. الصيغة التعريفية اللولة ديال الردمك بانت ف1967، معتامدة على الترقيم المعياري ديال الكتاب (تمك) ("Standard Book Numbering (SBN)") اللي كان فيه تسعوت نّماري وبان ف1966. صيغة 10-نماري ديال الردمك طوراتها المنظمة الدولية ديال لمعايير (ايزو) ؤنشراتها ف1970 على اساس معيار دولي "ايزو 2108". التمك ديال 9 نماري ممكن يتحول للردمك ديال 10 نماري يلا زدتي ليه '0' فاللول. لكتوبا لي كيتنشرو بشكل شخصي بعض لمرات ما كيكونش عندهم الردمك. لوكالة الدولية ديال الردمك كتعطي الردمكات لبحال هاد لكتوبا ك مبادرة من عندها. معرف اخر، هو الرقم الدولي المعياري التسلسلي (ردمت) كيكون عند لمنشورات الدورية بحال لمجلات والجورنالات. اما الرقم الدولي لمعياري ديال لموسيقا (ردمم) فا كيكون عند لقطاعي لموسيقية. ملحوظات.
الزاوية النحلية

الزاوية النحلية جماعة ترابية قروية كاينة ف اقليم شيشاوة، جهة مراكش اسفي، ساكنين فيها 10757 واحد، على حسب لاحصاء لعام 2014.
الزاويت

الزاويت جماعة ترابية قروية كاينة ف اقليم الصويرة، جهة مراكش اسفي، ساكنين فيها 6341 واحد، على حسب لاحصاء لعام 2014.
السبيعات

السبيعات جماعة ترابية قروية كاينة ف اقليم اليوسفية، جهة مراكش اسفي، ساكنين فيها 14986 واحد، على حسب لاحصاء لعام 2014.
السعادلة

السعادلة جماعة ترابية قروية كاينة ف اقليم اسفي، جهة مراكش اسفي، ساكنين فيها 16633 واحد، على حسب لاحصاء لعام 2014.
السعودية

السعودية، رسميا لمملكة لعربية السعودية هي بلاد ف لغرب ديال اسيا، واخدة لاغلبية ديال شبه لجزيرة لعربية، و اكبر دولة ف الشرق لاوسط من ناحية لمساحة. تايحدّوها من الشمال لعراق و لاردن، من الشرق لكويت و قطر و لامارات و لبحرين، من لجنوب ليامان و سلطنة عمان، و من لغرب لبحر لحمر. السعودية واخدة سميّتها من لعائلة ديال ال سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لامويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لاسلام، و تولد و عاش فيها النبي محمد. بزاف د لبلايص مهمة ف لاسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام). تيسكنو ف السعودية تقريبا 34. 2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي. السعودية عندها قتصاد صحيح (مرتبة هي 19 اكبر قتصاد ف لعالم) حيت عندها لپطرول بزاف (هي تاني اكتر بلاد كاتصدّر لپطرول ف لعالم). هي داخلة ف بزاف د لمنضمات لعالمية بحال لامم لمتحدة و لجامعة د الدول لعربية و منضمة التعاون لاسلامي و مجلس التعاون د دول لخليج و جي 20 و صندوق النقد الدولي و منضمة التجارة لعالمية و اوپيك.
السعيدات

السعيدات جماعة ترابية قروية كاينة ف اقليم شيشاوة، جهة مراكش اسفي، ساكنين فيها 6427 واحد، على حسب لاحصاء لعام 2014.
السكات د الخرفان

السكات د الخرفان (ب نّݣليزية The Silence of the Lambs) فيلم ميركاني خرج فعام 1991 بطولة د انطوني هوپكينز فدور "هانيبال ليكتر" لي ربح لجائزة دالاوسكار ك افضل ممثل على دور ديالو فهاد لفيلم. ؤشاركات معاه جودي فوستر فثمثيل فدور "كلاريس ستارلينغ" ؤلي حتى هي ربحات لجائزة دالاوسكار دافضل ممثلة. ؤشارك معاهوم حتى سكوت غلين فدور "جاك كروفورد" ؤتيد ليفين فدور لقتال لمتسلسل "بافالو بيل"، لفيلم دار الاخراج ديالو جوناثان ديم. . لقصة دلفيلم. فمكتب التحقيقات الفدرالي. السطاجيرة كلاريس ستارلينج (جودي فوستر) خدامة من نيتها باش تاڤونصي ف لكريار ديالها، ؤفنفس لوقت كتحاول تخبي الاصل ؤلحقيقة ديالها فغرب فرجينيا حيث الى جاب الله شي واحد عرف الاصل ديالها غيحكرها وانقص منها، من بعد ما تسالي التكوين ديالها كلاريس ستارلينج كطمح باش تخدم مع لفرقة لمختصة بعلوم السلوك. لي كيسيرها جاك كروفورد (سكوت جلين). ؤهي مازال سطاجيرة طلب منها روفورد تطلب من الدكتور هانيبال ليكتر (السير انتوني هوبكنز) باش اعونها فواحد لقضية خدامة عليها ديال وحد لقتال متسلسل، الدكتور هانيبال ليكتر لي هو طبيب دنفس كاين فلحبس مدة ثمن سنين ؤفبلاصة لي فيها لعسة بزاف. على ود كيقتل الناس ؤكيكلهوم، غيرفض فلول اعونها من بعد غيتعاون معها ولكن بشروط… .من هنا غتبدا لقصة لحقيقية دلفيلم ؤوحدا من اجمل مشاهد دثمثيل لي دازو فسينيما.
السمارة

السمارة مدينة مغريبية و جماعة ترابية حضرية كاينة ف اقليم السمارة، جهة لعيون ساقية لحمرا، ساكنين فيها 50016 واحد، على حسب لاحصاء لعام 2014.
سنة ضوئية

سّنة ضّوئية (ب نّݣليزية Light Year) لي الرمز ديالها ly هي واحد لعبرة د طّول باش كانحسبو لمسافات لكبيرة و لبعيدة بزاف بحال لمسافة بين لرض و النجوم. سّنة ضّوئية هيا لمسافة لي كيضربها شّعا ف عام يولياني واحد (365، 25 يوم)، ؤ كاتساوي تقريبا 9، 46 طريليون كيلوميطر. حيت "سنة ضوئية" فيها كلمت "سنة"، بزاف د نّاس كيحساب ليهوم بلي عبرة د زّمان. سّنة ضّوئية كاتّخدم ف تّعبير على لبعوديات بين نّجوم و لمجرات، سيرتو ف سياقات ماشي حتيرافية، بحال ف مجلات علمية موجّهة ل عامت نّاس. ف لابحات لعلمية، لعولاما اغلبية كيخدّمو لپارصيك (ب ) لي كيساوي 3، 26 سنة ضوئية.
الصهريج

الصهريج جماعة ترابية قروية كاينة ف اقليم قلعة السراغنة، جهة مراكش اسفي، ساكنين فيها 15307 واحد، على حسب لاحصاء لعام 2014.
السودان

السودان، (رسميا: لجمهورية د السودان)، هي بلاد جات ف شمال شرق افريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط افريقيا، جنوب السودان و اتيوپيا، و من الشرق ايريطيريا و لبحر لحمر. هي تالت اكبر بلاد من ناحية لمساحة ف افريقيا (مورا لجزائر و جمهورية لكونݣو ديموقراطية)، و تيدوز منها لواد د النيل. لبلاصة اللي فيها السودان دابا تستعمرات من بريطانيا ف 1898، اللي بقات تمّا تال 1 يناير 1956. قبل من 2011، كانت السودان هي اكبر بلاد ف افريقيا، ولكن نفاصل منها الطرف لجنوبي ديالها (اللي لاغلبية ديال السكان ديالو مسيحيين و ما تيهضروش لعربية)، اللي ولاّ بلاد جديدة هي "جنوب السودان". لاغلبية ديال السودانيين مسلمين، و من 1983 تال 2020 كانت لقوانين ديال الشريعة تاتطبّق ف لبلاد. ف 2020، ولاّت السودان دولة علمانية. تيسكنو ف السودان تقريبا 41. 5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لامم لمتحدة و لجامعة د الدول لعربية و ليتيحاد لافريقي و منضمة التعاون لاسلامي.
سوشي

السوشي هي واحد النوع د الماكلة جاپونية مشهورة بزاف. كتصاوب فالكوزينة الجاپونية من الروز معا لهبرة ديال لحوت خضر مقطعة على شكل د مستطيل.
السويد

السويد، رسميا لمملكة د السويد هي واحد لبلاد فالشمال لغربي د اوروبا تيسكن فيها تقريبا 10. 3 مليون واحد. تاتحدًها النورڤيج من لغرب و الشمال، و فينلاندا من الشرق و الشمال. ما بينها وبين الدانمارك لقنطرة ديال اوريسوند. لعاصمة د السويد هي سطوكهولم. السويد داخلة فالاتحاد الاوروپي، وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16، واللغة الرسمية فيها هي السويدية.
السينيݣال

السينيݣال، رسميا لجمهورية د السينيݣال (ب لفرانساوية: République du Sénégal - ب لوولوف: Réewum Senegaal) هي بلاد جات ف لغرب د افريقيا، ف لجنوب د لواد د السينيݣال. تاتحدّها من الشمال موريطانيا، من لغرب لمحيط لاطلسي، من الشرق مالي، و من لجنوب غينيا و غينيا بيصًاو. من غير هاد لحدود، السينيݣال ضايرة على بلاد اخرا من ݣاع الجوايه (هاد لبلاد جات داخلة فيها كاملة، من غير لغرب، اللي كيطل على لبحر)، و اللي هي ݣامبيا. لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا. تيسكنو ف السينيݣال تقريبا 16 لمليون د الناس، و لعاصمة ديالها هي داكار. اللغة الرسمية د لبلاد هي لفرانساوية (اللغة د لوولوف كاتخدّم بزاف تا هي)، و لفلوس اللي كيتخدّمو هوما لفرنك ديال غرب افريقيا. السينيݣال دولة داخلة ف بزاف د لمنضمات الدولية بحال لامم لمتحدة و لاتحاد لافريقي و ايكوواس.
الشاب حسني

حسني شقرون، اللي معروف تا بالشاب حسني (مزيود ف 1 فبراير 1968 ف وهران - 29 شتنبر 1994) كان مغني د الراي جزائري وواحد من اكبر لمغنيين د الراي فالتاريخ. كان تيتسمًا بلملك د الراي سونتيمونطال و باسطورة الراي. الشاب حسني حطًم بزاف د الروكورات فالزربة اللي كان تيخرج بيها لالبومات (175 البوم) و لعدد د شحال كانو تيتباعو منها. حياتو. تولد حسني شقرون ف وهران نهار 1 فبراير 1968 فعائلة فقيرة. كان باه حداد، وكانو عندو 7 د الدراري حسني واحد منهم. ملًي دار 9 سنين، تقيد حسني مع لفرقة د كورة د لجمعية الرياضية لمدينة وهران (ASMO)، اللي كانت تاتلعب فالدرجة التانية د لجزائر. ملًي دار 15 لعام، تضرب ضربة خايبة ومشا للصبيطار وبقا فيه بزاف د السيمانات. منين خرج من الصبيطار، غلاض وماقدرش يكمل اللعب د لكورة. قرر ديك الساعة يعتازل لكورة. ملًي كان فالصبيطار، كان حسني كيسمع بزاف ل فريد الاطرش، وبدات كاتعجيو لموسيقى لعاطفية وبغا يجرب يغنيها. ايبدا فاللول يغني فلعراسات ولكاباريات تا تعرف شويا كتر وسجًل اول كاسيطة ديالو ف 1986. ف 1987 غنا معا الشابة الزهوانية ومن ديك الساعة تعرف بزاف. غادي يتعرف حسني لدرجة انه غادي يكون هو لمغني اللي كان تيبيع اكبر عدد د لكواسط فلجزائر ديك لوقت. الشاب حسني كان تيغني على مواضيع بحال لحب ولعلاقات لغرامية، اللي ماكانتش تاتعجب بزاف د الناس ديك لوقت. نهار 29 شتنير 1994، كان حسني تيتمشًا فحومتو، حتا بعثو عليه ناس مجهولين وقتلوه. الجماعة الاسلامية لمسلحة تبنات لمقتل ديالو، ولكن ماتعتاقل تاواحد و باقي هاد لجريمة لغز تال ليوما. لاغاني ديالو. الشاب حسني عندو بزاف د لاغاني اللي معروفين بزاف. من ديك لاغاني كاين:
الشريف محمد أمزيان

الشّريف محمد امزيان (ب لامازيغية: ⴰⵎⵖⴰⵔ ⵎⵓⵃⴰⵏⴷ ⴰⵎⵥⵢⴰⵏ)، تولد ف 1859 ف زغنغن ؤ مات ف 1912، كان مقاوم مغريبي لي حارب ستيعمار الصبليوني ف رّيف، خاصة ف لمنطقة د سلوان ف نواحي د ناضور. حياتو. تولد محمد امزيان لقلعي ف 1859 ف زغنغن، وكانت عائلتو عندها زاوية سميتها "زاوية ولاد عبد السلام القلعي". قرا ف صغرو ف لمسيد ومن بعد قرا ف جاميعة لقرويين من 1887 ل 1891. ملًي سالا قرايتو رجع ل رّيف وبدا تيخدم ف لبيع و شرا د لبغال ولبݣر مابين لمغريب و لجزائر، لي كانت محتلاها فرانسا ديك الساعة. كان شّريف امزيان محتارم بزاف ف رّيف شرقي وكان معروف ب لي هو من لقادة د لمنطقة. ف 1903، غادي يدخل بوحمارة ل رّيف و غاتبدا روينة مابين بزاف د لقبايل، شي معاه وشي ضدو. شّريف امزيان كان ضدو و كان من ناس لي حاربوه تا جراو عليه ف 1908. ف اكتوبر 1908 غادي يختاروه لقبايل د رّيف شرقي باش يكون هو شاف ديالهم، باش تحبس لفتنة. اول مهمة ديالو كانت هي يحارب توغل د صبليون لي بداو تيدخلو لشي بلايص ف رّيف و تيحتلوها. غادي يدوز شّريف امزيان و لمجاهدين لي معاه 3 سنين من 1909 ل 1912 و هوما تيتحاربو معا صبليون، وغلبوهم ف بزاف د لمعارك بحال "اغزر ن ووشن" (لواد د ديب) حدا مليلية، لي تقتل فيها جينيرال صبليوني وبزاف د لكولونيلات و لقادة ديالهم. ف صيف د 1912 غادي يعطيو لبرݣاݣة معلومات ل صبليون على فين كان ݣالس شّريف امزيان، وغادي يحاصروه ويقتلوه.
الشماعية

الشماعية مدينة مغريبية و جماعة ترابية حضرية كاينة ف اقليم اليوسفية، جهة مراكش اسفي، ساكنين فيها 24303 واحد، على حسب لاحصاء لعام 2014.
شيعية

الشيعية هي وحدة من المداهب ديال لاسلام.
الشيفور د طاكسي (فيلم)

الشيفور دطاكسي (بلونكلي: Taxi Driver) هو واحد لفيلم د دراما ؤلجريمة ميركاني خرج فعام 1976، لمخرج ديالو مارتن سكورسيزي ؤلعب لبطولة ديالو روبيرت دي نيرو. لقصة دلفيلم ضايرا على واحد السيد سميتو ترافيس بيكل (روبيرت دي نيرو) شيفور د طاكسي ؤ سبق ليه كان عسكري فلبحرية لمريكانية فيامات لحرب د فيتنام، هاد ترافيس بيكل بغا ينقي لمدينة ديالو من لفساد لي نتاشر فيها و كتر بزاف. على حساب النقاد ؤالمخرجين ؤالجمهور هاد لفيلم كيتعتابر واحد من اعظم الافلام فتاريخ السينيما. ترشح لفيلم لربعا دلجوائز دلاوسكار، منبينها افضل فيلم. ؤ خذا جائزة دالسعفة الذهبية فمهرجان السينمائي. معهد لفيلم لمريكاني حط شيفور د طاكسي فالرتبة 52 فيليستا ديال اعظم 100 فيلم ميريكاني. مصادر. https://www. boxofficemojo. com/release/rl2289403393/ http://www. interfilmes. com/filme_14558_taxi. driver. html https://www. filmaffinity. com/es/film396074. html https://www. imdb. com/title/tt0075314/releaseinfo
الشينوا

الشينوا (ب شّينوية: 中国؛ پينيين: "Zhōngguó"؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا جمهورية الشينوا الشعبية، هي دولة ف شرق اسيا ؤ هي الدولة اللي فيها تاني اكبر عدد ديال الناس فالعالم، و كانو ساكنين فيها 1. 411 مليار واحد ف 2023. الشينوا كتغطي تقريبا مساحة 9. 600. 000 كيلومتر مربع، ؤهاكا كتعتابر تالت ولا رابع اكبر دولة من ناحية المساحة. الدولة كيحكمها الحزب الشيوعي الشينوي، ؤكدير تشريعاتها على 22 ويلاية، خمسة د لمناطق متمعة ب لحكم الداتي، ربعة البلديات مدارة بشكل مباشر (پيكين، تيانجين، شانݣهاي، ؤتشونݣتشين)، ؤ لمناطق الادارية الخاصة ديال هونݣ كونݣ ؤ ماكاو. الشينوا تعرفات على انها من حضارات لوالا العالم، ؤ بانت ف لحوض الخصيب ديال لواد الصفر ف سهل شمال الشينوا. ل الاف السنين، النضام السياسي ديال الشينوا كان معتامد على لملكيات لوراتية، ولا السلالات، بداية من سلالة شيا لعلاين اسطورية ف لقرن 21 ق. ح. ع. من تما ؤ الشينوا بقات كتوسع، كتقسم، ؤ كتعاود توحد بزاف ت لمرات.
الصالح، الشرير ؤلخايب

الصالح، الشرير ؤلخايب ( بلونكلي: The Good، the Bad and the Ugly)، فيلم طالياني لّي دار لاخراج ديالو سيرجيو ليوني. لفيلم متلو فيه لادوار رّئيسية كلينت ايستوود و ايلاي والاك و لي فان كليف. هاد لفيلم ديال ويسترن سباغيتي ملخص لفيلم. لفيلم كايعاود لقصة ديال ثلاثة د رجال كايتنافسو بيناتهم ف لوقيتا د لحرب لاهلية لي كانت نايضا ف لميريكان باش يلقاو واحد لكنز دفناتو لحكومة الكونفدرالية وسط واحد لفوضا ديال لمدابزا ب سلاح ؤالشنق ؤلحرب. لفيلم تنتج بشراكة بين الطاليان ؤالصبليون ولالمان.
الصالڤادور

الصالڤادور (ب الصبليونية: República de El Salvador) هي اصغر بلاد ف امريكا لوسطانية و اللي عندها فيهم اكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى. سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لامبراطورية الصبلونية ل ديك لارض و حتلاتها. بقا هاد ليستيعمار تال لعام 1821، اللي ستاقلات فيه ديك لارض و تدخّلات مع لاراضي د لامبراطورية لميكسيكية، و ف 1823 مع لجمهورية لفيديرالية د امريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة. تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001.